钦定古今图书集成/理学汇编/文学典/第116卷 > 张燮〈于垒〉
## 钦定古今图书集成/理学汇编/文学典/第116卷 > 张燮〈于垒〉

按《福建通志》：“燮，龙溪举人。崇祯十年，应征辟，博极群
书，结社芝山之麓，与蒋孟育、高克正、林茂桂、王志远、
郑怀魁、陈翼飞，时称七才子。尝校书万石山，刻有《七
十二家文集》。”

按《列朝诗集》：于垒字凯甫，龙溪人，友人燮字绍和之
子也。绍和举乡榜，以方闻受荐举，号曰征君童子。年
七岁，赋诗有“明月小池平”之句。年十四，绍和携之入
闽，与徐兴公诸贤即席分韵，童子倚待，立成四坐阁
笔。已，复侍绍和遍游吴、越、三楚，所至皆有诗。年二十
二殁。绍和以文章自命，所著诗文集凡数百卷。余惊
怖其浩汗，不能录也。录《童子诗》一首，使人知绍和有
子，如古之九龄与元者。亦因是以存绍和云。